**Louis Christophe Paul Gustave Doré** (født 6. januar 1832 i Strasbourg, død 23. januar 1883 i Paris) var en fransk illustratør, maler og billedhugger. Doré var langt på vei selvlært og arbeidet som illustratør fra han var 16 år gammel. Han bidro med illustrasjoner til ca. 90 bøker, deriblant en bibelutgave fra 1866, Dante Alighieris *Den guddommelige komedie* og bøker av Lord Byron, Miguel de Cervantes, François Rabelais og Honoré de Balzac. Han arbeidet etter hvert også med maleri og i sine siste år som billedhugger.

Biografi
--------

*Vivien (PªII)* tegnet av Paul Gustave Doré og gravert av W. Ridgway. Fra Rita Carvalho de Sousas privatsamlinger i Lisboa
«Le Christ quittant le prétoire»
«Le Christ quittant le prétoire»

  

Doré ble født i Strasbourg, og hans første illustrerte historie ble utgitt da han var femten år gammel. Han begynte å arbeide som litteraturillustratør i Paris. Dorés oppdrag innbefatter arbeider av Rabelais, Balzac, John Milton og Dante. I 1853 ble han spurt om å illustrere verkene til Lord Byron. Dette oppdraget ble etterfulgt av ytterligere oppdrag fra britiske utgivere, innbefattet en illustrert engelsk bibel. Doré illustrerte også utgave av Edgar Allan Poes *The Raven*.

  

Dorés engelske bibel (1866) ble en stor suksess, og i 1867 hadde han en stor utstilling av sine arbeider i London. Denne utstillingen foranledet grunnleggelsen av *Doré Gallery* i New Bond Street.

I 1869 foreslo Blanchard Jerrold, sønn av Douglas William Jerrold, å samarbeide med Doré for å lage et omfattende portrett av London. Jerrold fikk ideen fra *The Microcosm of London*, laget av Rudolph Ackermann, William Pyne og Thomas Rowlandson i 1808.

Doré skrev under på et femårsprosjekt med utgiverne Grant & Co som innbefattet at han ble i London tre måneder av året. Han ble betalt den kolossale summen £10 000 i året for dette arbeidet. Boken, *London: A Pilgrimage*, med 180 graveringer, ble utgitt i 1872. 

*London: A Pilgrimage* ble en kommersiell suksess, og Doré mottok oppdrag fra andre britiske utgivere, men verket ble mislikt av mange samtidige kritikere. Noen kritikere var bekymret over at Doré så ut til å fokusere på fattigdommen som eksisterte i London. Doré ble beskyldt av *Art Journal* for å «oppfinne heller enn å kopiere». *Westminster Review* hevdet at «Doré lager skisser hvor de simpleste og mest vulgære særpreg er tydelige». 

Dorés senere verker innbefattet Samuel Taylor Coleridges *Rime of the Ancient Mariner*, John Miltons *Det tapte paradis*, Alfred Tennysons *The Idylls of the King*, *The Works of Thomas Hood* og Dantes *Den Guddommelige Komedie*. Hans verker dukket også opp i *Illustrated London News*. Doré fortsatte å illustrere bøker til sin død i Paris i 1883. Han er gravlagt i Père Lachaise-gravlunden i nevnte by.

Galleri
-------

* Gustave Doré
* «Soir en Alsace»«Soir en Alsace»
* «La Siesta» «La Siesta»
* «Mont Sainte-Odile avec mur païen». «Mont Sainte-Odile avec mur païen».
* «Andromeda»«Andromeda»
* 
* Dorés illustrasjonskunst kjennetegnes ofte ved teatralske tablåer og dramatiske lys- og skyggevirkninger. Her «Jakob slåss med en engel» 1855Dorés illustrasjonskunst kjennetegnes ofte ved teatralske tablåer og dramatiske lys- og skyggevirkninger. Her «Jakob slåss med en engel» 1855
* «Syndefloden»«Syndefloden»
* Fra Dantes Den guddommelige komedieFra Dantes *Den guddommelige komedie*
* En av mange illustrasjoner om korsfarere.  Her hyller trubadurene korstogene.En av mange illustrasjoner om korsfarere. Her hyller trubadurene korstogene.
* Illustrasjon fra Baron von Münchhausen (1862)Illustrasjon fra *Baron von Münchhausen* (1862)

Referanser
----------

1. 1 2 3 4   Encyclopædia Britannica Online, Encyclopædia Britannica Online-ID biography/Gustave-Dore[Hentet fra Wikidata]
2. 1 2   Encyclopædia Britannica Online, oppført som Gustave Dore, Encyclopædia Britannica Online-ID biography/Gustave-Dore, besøkt 9. oktober 2017[Hentet fra Wikidata]
3. 1 2   Gemeinsame Normdatei, GND-ID 118526839, besøkt 17. oktober 2015[Hentet fra Wikidata]
4. 1 2   annuaire prosopographique: la France savante, «Gustave Dore», CTHS person-ID 101891[Hentet fra Wikidata]
5. 1 2   RKDartists, RKD kunstner-ID 23890[Hentet fra Wikidata]
6. 1 2 3 4   Léonore database[Hentet fra Wikidata]
7. ↑   Store sovjetiske encyklopedi (1969–1978), avsnitt, vers eller paragraf Доре Гюстав, besøkt 28. september 2015[Hentet fra Wikidata]
8. ↑   det svenske Nasjonalmuséets kunstnerliste, kulturnav.org, utgitt 12. februar 2016, besøkt 27. februar 2016[Hentet fra Wikidata]
9. ↑   Dictionnaire historique du Père-Lachaise, side(r) 119[Hentet fra Wikidata]
10. ↑   Deux siècles d'histoire au Père Lachaise, side(r) 290[Hentet fra Wikidata]
11. ↑   Gallica, gallica.bnf.fr[Hentet fra Wikidata]
12. ↑   Gallica, expositions.bnf.fr[Hentet fra Wikidata]

Eksterne lenker
---------------

* (en) Gustave Doré – kategori av bilder, video eller lyd på Commons Rediger på Wikidata

* (en) Gustave Doré – galleri av bilder, video eller lyd på Commons Rediger på Wikidata
* Dorés bildebibel fra 1866 med 230 illustrasjoner (Nettutstilling fra Statsarkivet i Bergen)

Portaler: Litteratur | Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenske Litteraturbanken **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE
 |